ปิดฉาก 50 ปี ร้านอาหารจีนเจ้าอร่อยในตำนานหาดใหญ่ 
ผลพวงจากเศรษฐกิจและไวรัสโควิด กลายเป็นมรสุมลูกใหญ่ซัดใส่ธุรกิจค้าขาย ร้านอาหารจีนที่หาดใหญ่ เปิดมานาน 50 ปี พี่น้องคุยกันว่า อีก 2 ปี จะเลิกเพราะเหนื่อย ล่าสุดตัดสินใจเลิกเลย เพราะ เงียบสนิทที่ อ.หาดใหญ่ จ.สงขลา ผลพวงจากพิษเศรษฐกิจและไวรัสโควิด 19 ทำให้ขณะนี้ มีร้านอาหารชื่อดังและเก่าแก่คู่เมืองหาดใหญ่มากว่า 50 ปี ปิดตัวกะทันหันภายในชั่วข้ามคืนนั่นคือร้านอาหาร พี่เล็ก 59 สาขาต้นตำรับ ซึ่งตั้งอยู่ย่านถนนนิพัทธ์อุทิศ 1 กลางเมืองหาดใหญ่ ซึ่งเป็นร้านอาหารไทยจีนชื่อดังของเมืองหาดใหญ่ซึ่งเป็นที่รู้จักของทั้งคนในพื้นที่และนักท่องเที่ยวทั้งชาวจีน มาเลเซีย สิงคโปร์ ซึ่งปิดตัวลงเมื่อวันที่ 29 กุมภาพันธ์ที่ผ่านมา และในวันนี้ทางเจ้าของร้าน พี่ๆ น้องๆ ได้ช่วยกันเก็บสิ่งของเครื่องใช้ภายในร้าน เพื่อปิดตัวอย่างถาวรเป็นอีกหนึ่งตำนานร้านอาหารของเมืองหาดใหญ่ที่ต้องปิดตัวลงในปีนี้จากสภาพเศรษฐกิจและพิษโควิด-19ทางเจ้าของร้านพี่เล็ก 59 บอกว่า จริงๆ แล้วพี่ๆ น้องๆ คุยกันว่าจะปิดตัวร้านพี่เล็ก 59 ในอีก 2 ปี เพราะไม่มีใครสานต่อแต่จากสภาพเศรษฐกิจและไวรัสโควิดที่ทำให้เงียบสนิทเหมือนปิดสวิตช์ไฟ หลังจากคุยกันเมื่อ 2 วันก่อนจึงตัดสินใจปิดร้านทันที เหลือเพียงสาขา 2 ซึ่งตั้งอยู่ถนนนิพัทธ์อุทิศ 3อีกเหตุผลคือทุกคนต้องการพักผ่อนหลังเปิดร้านอาหารมาเกือบทั้งชีวิต เจ้าของร้านกล่าว
ผลพวงจากเศรษฐกิจและไวรัสโควิด กลายเป็นมรสุมลูกใหญ่ซัดใส่ธุรกิจค้าขาย ร้านอาหารจีนที่หาดใหญ่ เปิดมานาน 50ปี พี่น้องคุยกันว่า อีก 2 ปี จะเลิกเพราะเหนื่อย ล่าสุดตัดสินใจเลิกเลย เพราะเงียบสนิท
โควิด-19,ไวรัสโคโรนา,ร้านอาหารจีน,ปิดกิจการ,ร้านพี่เล็ก 59 ปิดกิจการ,หาดใหญ่,ข่าวทั่วไป